Jäähoki 1972. aasta taliolümpiamängudel

Meeste jäähokiturniir 1972. aasta taliolümpiamängudel Jaapanis Sapporos oli 12. olümpiaturniir ja esimene kord, mida ei arvestatud ka maailmameistrivõistlusteks. Jäähokiturniir toimus 3. kuni 12. veebruar.  Mängud peeti Makomanai jääareenil ja Tsukisamu siseuisuhallis. Nõukogude Liit võitis oma neljanda kuldmedali. Hõbeda võitis USA, pronksi Tšehhoslovakkia. Kanada ei saatnud esimest korda olümpiale meeskonda pärast seda, kui jäähokis võisteldi esimest korda 1920. aasta olümpiamängudel. Kanada saatis meeste jäähokikoondise olümpiamängudele alles 1980. aastal.

Osalema said 1971. aasta jäähoki MM-i A-grupi kuus meeskonda ja B-grupi viis paremat meeskonda ning võõrustajana Jaapan. Kuna Saksa DV meeskond otsustas mitte osaleda, osales plaanitud kaheteistkümne asemel vaid üksteist võistkonda.

Nagu Innsbruckis 1964. aastal ja Grenoble'is 1968. aastal, algas turniir väljalangemisringiga, kus Nõukogude Liit sai otse viimasesse ringi peale seda, kui SDV loobus osalemast. Ülejäänud paarid koostati edetabeli abil, mis põhines 1971. aasta maailmameistrivõistluste paigutustel. See oli ühtlasi esimene jäähoki olümpiaturniir ilma Kanada osaluseta.

9. veebruaril avastati, et Saksamaa jäähokimängija Alois Schloder tarvitas efedriini sisaldavat mõnuainet, mistõttu arvati ta turniirilt välja. Preparaadi oli talle aga veidi varem välja kirjutanud Saksamaa jäähokiliidu meeskonnaarst madala vererõhu tõttu. Rahvusvaheline jäähokiliit tühistas kuuekuulise võistluskeelu veidi hiljem ja Schloder oli taas mängus 1972. aasta aprillis maailmameistrivõistlustel.

Tulemused

Esimene voor

Kvalifitseerusid 14 riiki, kuid Ida-Saksamaa, Rumeenia ja Prantsusmaa otsustasid mitte osaleda peamiselt rahalistel põhjustel. Ülejäänud üksteist riiki jagati vastavalt nende 1971. aasta maailmameistrivõistluste positsioonile. NSVL ja viis võitjat, kes mängisid A-alagrupis 1.–6. kohale. Viis kaotajat mängisid B-alagrupis 7.–11. kohale. 1971. aasta edetabel on sulgudes.

3. veebruar
Jaapan (11.) 2–8 Tšehhoslovakkia (2.)
Rootsi (3.) 8–1 Jugoslaavia (12.)
4. veebruar
USA (6.) 5–3 Šveits (7.)
Poola (8.) 4–0 Saksa FV (5.)
Soome (4.) 13–1 Norra (10.)

A-alagrupp

B-alagrupp

Medalivõitjad

Välislingid

Sapporo olümpiamängud 1972

Jäähoki olümpiamängudel